CELEX: 32021R2203
Language: bg
Date: 2021-12-10 00:00:00
Title: Регламент за изпълнение (ЕС) 2021/2203 на Комисията от 10 декември 2021 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

14.12.2021   
               
               
                  BG
               
               
                  Официален вестник на Европейския съюз
               
               
                  L 446/32
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2203 НА КОМИСИЯТА
         от 10 декември 2021 година
         за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
         като има предвид, че:
         
                     (1)
                  
                  
                     В приложение IV към Регламент (ЕО) № 1210/2003 са изброени физическите и юридическите лица, органите или образуванията, свързани с режима на бившия президент Саддам Хюсеин, за които се прилага замразяването на средства и икономически ресурси и забраната да се предоставят средства или икономически ресурси.
                  
               
                     (2)
                  
                  
                     На 8 декември 2021 г. Комитетът по санкциите към Съвета за сигурност на Организацията на обединените нации реши да извади две физически лица от списъка на лицата и образуванията, по отношение на които следва да се прилагат мерките за замразяване на средства и икономически ресурси.
                  
               
                     (3)
                  
                  
                     Поради това приложение IV към Регламент (ЕО) № 1210/2003 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение IV към Регламент (ЕО) № 1210/2003 се изменя в съответствие с посоченото в приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 декември 2021 година.
            
               
                  За Комисията
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност,
               
               финансови услуги и съюз на капиталовите пазари“
            
         
         
            (1)  ОВ L 169, 8.7.2003 г., стр. 6.
      
      
         
            ПРИЛОЖЕНИЕ
            В приложение IV към Регламент (ЕО) № 1210/2003 на Съвета се заличават следните вписвания:
            
                        „29.
                     
                     
                        Име: Mahmud Dhiyab Al-Ahmed ДАТА НА РАЖДАНЕ/МЯСТО НА РАЖДАНЕ: 1953 г., Багдад или Мосул НАЦИОНАЛНОСТ: иракска ОСНОВАНИЕ ОТ РЕЗОЛЮЦИЯ НА СЪВЕТА ЗА СИГУРНОСТ НА ООН 1483: Министър на вътрешните работи“
                     
                  
                        „34.
                     
                     
                        ИМЕ: Husam Muhammad Amin Al-Yassin ДАТА НА РАЖДАНЕ/МЯСТО НА РАЖДАНЕ: 1953 г. или 1958 г., Тикрит НАЦИОНАЛНОСТ: иракска ОСНОВАНИЕ ОТ РЕЗОЛЮЦИЯ НА СЪВЕТА ЗА СИГУРНОСТ НА ООН 1483: Ръководител на Националния директорат за надзор“